Jägala jõgi

Jägala jõgi on jõgi Põhja-Eestis. Selle pikkus on 98,8 km pikk.

Jõgi algab Pandivere kõrgustiku lääneserval Ahula külast ja suubub Ihasalu lahte. Ülemjooksul voolab jõgi läbi Kõrvemaa soode.

Suuremad lisajõed on paremalt Soodla jõgi, Jänijõgi, Mustjõgi ja Ambla jõgi ning vasakult Jõelähtme jõgi.

Umbes 4 km enne suuet asuv ligi 8-meetrine juga on Eesti kõrgemaid. 

Suudme ja joa vahel asub Jägala jõe hoiuala.

Jõe paremkalda neemikul, umbes 1 km kaugusel suudmest asub Jägala Jõesuu linnamägi.

Jõe muud nimed on Kehra jõgi, ülemjooksul ka Kiigumõisa ja Kigumõisa jõgi.

Jõel asuvad Linnamäe, Jägala joa ja Vetla hüdroelektrijaam.

Jõel on mitu silda. Näiteks Soodla lähistel on Jägala–Käravete maanteel Soodla kivisild.

Piirangud 
Kalapüügieeskirjaga on 1. septembrist 30. novembrini keelatud spinningu ja lendõngega kalapüük Linnamäe paisust suudmeni. Erandina on lubatud kalastuskaardi alusel lõhe ja forelli püük Linnamäe paisust suudmeni landi või rakisega varustatud spinninguga ning lendõngega 1. septembrist kuni 31. detsembrini. Aasta ringi on keelatud püük suudmele lähemal kui 1000 meetrit.

Vaata ka
Jägala juga

Viited

Välislingid

 

Harju maakonna jõed
Järva maakonna jõed
Harju alamvesikond